 Aarẹ ilẹ Zimbabwe, Emmerson Mgagwa, ni ìpinnu èrò tuntun fún Zimbabwe pẹlú àwọn orílẹ-èdè agbaye. Akọwe gbogboogbo fun Ajọ Commonwealth, Patricia Scotland, ṣalaye pe inu oun dun lati gba lẹta ayọ naa lati ọwọ Aarẹ orilẹ-ede Zimbabwe, ti wọn fi ransẹ ni Ọjọ Kẹẹdogun, Osu Karun, ọdun 2018. Amọ, arabinrin Scotland naa fikun pe awọn yoo gba wọn pada si ajọ naa lẹyin ti wọn ba ti tẹle ofin tó de didarapọ mọ ajọ naa. Aarẹ ilẹ naa, Mgagwa to bọ sori aleefa ni Osu kọkanla, ọdun to kọja lẹyin ti wọn le aarẹ tẹlẹri, Robert Mugabe, kuro lori oye, sọ wi pe erongba oun ni lati ri i pe ifọwọsowọpọ wa laarin orilẹ-ede Zimbabwe ati ilẹ okeere. Àwọn iròyin tì ẹ leè ní ìfẹ síí: Ti a ko ba gbagbe, orilẹ-ede Zimbabwe ti wọn darapọ mọ ajọ Commonwealth to ni orilẹ-ede Mẹtalelaadọta ni ọdun 1980, yọ ara rẹ kuro ninu ajọ naa ni ọdun 2003, lẹyin ti wọn fẹsun kan wọn wi pe wọn se eto idibo ti o kún fún idarudapọ ati ibo yiyi ninu. Orilẹ-ede Zimbabwe ti kọ iwe lati darapọ mọ Ajọ Commonwealth, lẹyin ọdun mẹẹdogun ti wọn kuro ninu ajọ naa. : Commonwealth: Ìdùnú ni pé orílẹ-èdè Zimbabwe fẹ padà wá 